XIX. 
ANNALES MUSEI NATIONALS HUNGARICI. 
1922 . 
COLOBATHRISTIDAE NOVAE IN MUSEO 
NATIONALI HUNGARICO 
a Dre G. Horváth descriptae. 
Colobathristidas quinque novas, quas in subsequentibus descripsi, et 
quae nunc in Museo Nationali Hungarico asservantur, benevole misit mihi 
faunae Insectorum Malayensium scrutator assiduus et optime meritus, 
clariss. Dom. C. F. Baker. 
Descriptionibus his adjunxi adhuc notulas geographicas de speciebus 
nonnullis ejusdem familiae. 
Discocentrus nov. gen. 
( ôloxoç = discus ; X 8 VTQ 0 V = spina.) 
Corpus anguste elongatum, gracile. Caput exsertum, ante antennas 
valde declive, altitudini suae basali aequilongum, lateribus haud carinatis, 
vertice inter ocellos foveola profunda, ante ocellos haud producta instructo, 
gula horizontali. Oculi sessiles, ab apice pronoti remoti. Ocelli approximate 
ab oculis quam inter se fere duplo longius distantes. Aqtennae gracillimae, 
corpore distincte longiores, articulo secundo articulo tertio paullo longiore, 
articulo quarto articulo praecedente multo longiore. Rostrum breve, usque 
ad apicem coxarum anticarum extensum, articulo quarto articulo tertio 
paullo breviore. Pronotum antrorsum parum angustatum et modice declive, 
basi capiti cum oculis aequilatum, lobis antico et postico impressione 
transversa sat profunda, sed medio interrupta discretis, lobo postico lobo 
antico minus quam duplo longiore et antice spina discoidali longa, erecta 
instructo. Scutellum spina apicali erecta longissima armatum. Elytra 
abdomine paullo latiora, corio area anteapicali destituto. Abdomen apicem 
versus sensim levissime incrassatum, lateribus subrectis ((f) ; segmento 
ventrali tertio segmento secundo paullo longiore, segmentis tertio et quarto 
maris connatis, segmentis tribus ultimis simul sumtis segmento tertio 
paullo longioribus. Segmentum genitale basale maris apice angulatum. 
Pedes longi, graciles ; femoribus anticis subtus spinula anteapicali obliqua 
